న్యూఢిల్లీ: అమెరికా అధ్యక్షుడు డొనాల్డ్ ట్రంప్ విధానాలు వినాశకరమని, అవి వ్యాపారాలను దెబ్బ తీస్తాయని ఐటి దిగ్గజం విప్రో ప్రకటించింది. స్వేచ్ఛా వాణిజ్యానికి మోకాలడ్డడం తీవ్ర ఆందోళనకరమైన అంశమని పేర్కొంది. బెంగళూరు ప్రధాన కేంద్రంగా పని చేస్తున్న విప్రో ఐటి విభాగం ఆదాయాల్లో 52 శాతం అమెరికా కార్యకలాపాల నుంచే వస్తున్నాయి. అమెరికా అధ్యక్ష ఎన్నికల నుంచి నెలకొన్న పరిణామాలు తమ వ్యాపారాలపై భారీ స్థాయిలోనే ప్రతికూల ప్రభావం చూపవచ్చునని అమెరికా మార్కెట్ నియంత్రణ సంస్థ ఎస్ఇసికి పంపిన ప్రకటనలో విప్రో తెలిపింది. అలాగే అమెరికా, యూర్పలలో అస్థిర పరిస్థితులు కొనసాగి ఆర్థిక మా ర్కెట్లు మరింతగా క్షీణించినట్టయితే తమ సేవలపై నిర్ణయించిన ధరలు ఆకర్షణీయం కాకపోవచ్చునని కూడా పేర్కొంది. అలాగే ఆయా దేశాల్లోని తమ క్లయింట్లు టెక్నాలజీపై చేసే వ్యయాలను తగ్గించడం లేదా వాయుదా వేయడానికి ఆస్కారం ఉన్నదని, ఇది కూడా వ్యాపారాలను దెబ్బ తీస్తుందని విప్రో ఆ ప్రకటనలో తెలిపింది. అయితే భారత్లోను, తాము కార్యకలాపాలు సాగిస్తున్న ఇతర దేశాల్లోను కూడా రాజకీయ అస్థిరతలు, నియంత్రణాపరమైన మార్పుల వంటివి తమ చేతిలో లేని పరిణామాలని తెలియచేసింది. ట్రంప్ యంత్రాంగం స్వేచ్ఛా వాణిజ్యంపై కఠిన ఆంక్షలు విధించడంతో పాటు అమెరికాలోకి దిగుమతి అయ్యే వస్తువులపై సుంకాలు భారీగా పెంచేసిందని పేర్కొంది. అమెరికాలో సామాజిక, రాజకీయ, నియంత్రణాపరమైన అంశాల్లో పరిస్థితులు మారడం, విదేశీ వాణిజ్యానికి సంబంధించిన చట్టాలు, విధానాల్లో మార్పులు వ్యాపారాలను బాగా దెబ్బ తీస్తాయని విప్రో తెలిపింది. ఈ ఏడాది జనవరి 20వ తేదీన అధికార పగ్గాలు చేపట్టిన ట్రంప్ హెచ్1బి వీసాలను సమీక్షించాలంటూ ఏప్రిల్లో కార్యనిర్వాహక ఉత్తర్వు జారీ చేశారు. దీనిపై భారత ఐటి రంగం అప్పుడే తీవ్ర ఆందోళన ప్రకటించింది. అమెరికాలో తాము ఇప్పటికే భారీ పెట్టుబడులు పెట్టి ఉన్నందు వల్ల వ్యాపారాలు ప్రభావితం కాకుండా చూసుకునేందుకు తాము స్థానికులను అధిక సంఖ్యలో నియమించుకుంటామని విప్రో ఏప్రిల్లో ప్రకటించింది.
newdhilly: america adhyakshudu donald trump vidhaanaalu vinaasakaramani, avi vyaapaaraalanu debba teestaayani aiti diggajam vipro prakatinchindi. swechha vaanijyaaniki mokaladdadam teevra aandolanakaramaina amsamani perkondi. bengaluru pradhaana kendramgaa pani chestunna vipro aiti vibhagam aadaayaallo 52 saatam america karyakalapala nunche vastunnaayi. america adhyaksha ennikala nunchi nelakonna parinaamaalu tama vyaapaaraalapai bhari sthaayiloonae pratikuula prabhaavam chuupavachchunani america market niyantrana samstha esisiki pampina prakatanalo vipro telipindi. alaage america, eurpalalo asthira paristhitulu konasagi aardhika maa rketlu marintagaa ksheeninchinattayite tama sevalapai nirnayinchina dharalu aakarshaneeyam kakapovachhunani kuudaa perkondi. alaage aayaa deshaalloni tama clientlu technologypy chese vyayaalanu tagginchadam leda vayuda veyadaaniki askaram unnadani, idhi kuudaa vyaapaaraalanu debba teestundani vipro aa prakatanalo telipindi. ayithe bhaaratlonu, taamu kaaryakalaapaalu saagistunna itara deshaallonu kuudaa rajakeeya asthiratalu, niyantranaaparamaina maarpula vantivi tama chetilo laeni parinaamaalani teliyachesindi. trump yantraangam swechha vaanijyampai kathina aankshalu vidhinchadamtho paatu americaloki digumati ayye vastuvulapai sunkaalu bhariga penchesindani perkondi. americalo saamaajika, rajakeeya, niyantranaaparamaina amsaallo paristhitulu maaradam, videshee vaanijyaaniki sambandhinchina chattaalu, vidhaanaallo maarpulu vyaapaaraalanu baga debba teestaayani vipro telipindi. ee edaadi janavari 20va tedeena adhikara paggaalu chepattina trump hehch1bi veesaalanu sameekshinchaalantuu eprillo kaaryanirvaahaka uttarvu jaarii chesaru. deenipai bhaarata aiti rangam appude teevra aandolana prakatinchindi. americalo taamu ippatike bhari pettubadulu petti unnandu valla vyaapaaraalu prabhaavitam kakunda chusukunenduku taamu sthaanikulanu adhika sankhyalo niyaminchukuntaamani vipro eprillo prakatinchindi.